Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**POSĖDŽIO PROTOKOLAS**

2024-10-30 Nr. V17-6(6.1)

Vilnius

**1. SVARSTYTA.** Dėl nekilnojamojo kultūros paveldo apsaugos specialistų atestavimo.

**NUTARTA:** 1.Pagrindinėmis problemomis išskirti: projektų ekspertizių viešinimas; ekspertizių privalomumas; specialistų atestavimas; institucijos, galinčios spręsti dėl ekspertizių tinkamumo, priimančios ir nagrinėjančios skundus, nebuvimas; 2. Sudaryti darbo grupę tolesnei šio klausimo analizei ir ruošti Paveldo komisijos sprendimo projektą dėl nekilnojamojo kultūros paveldo apsaugos specialistų atestavimo metodikos.

**2. SVARSTYTA.** Dėl kilnojamųjų kultūros vertybių įrašymo į Kultūros vertybių registrą.

**NUTARTA.**  Pritarti Paveldo komisijos nutarimui „Dėl Gruzdžių Švč. Trejybės bažnyčioje, Šiaulių Šv. apaštalų Petro ir Pauliaus katedroje esančių,  Lietuvos nacionalinio muziejaus ir Vytauto Didžiojo karo muziejaus apskaitoje esančių kilnojamųjų kultūros vertybių, į kurias kultūros ministro įsakymu Katalikų Bažnyčiai atkurta nuosavybės teisė, duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą“.

**3. SVARSTYTA.** Dėl Nekilnojamojo kultūros paveldo apsaugos įstatymo projekto.

**NUTARTA.** Teikti Paveldo komisijos nariams parengtą pažymą ir tada spręsti dėl pastabų teikimo Lietuvos Respublikos Seimo Kultūros komitetui dėl NKPAĮ projekto.